112. ΝΟΜΟΣ υπ’ αριθ. 1728 της 27/30 Ιουλ. 1987 (ΦΕΚ Α΄ 136) Ίδρυση Πρεσβείας στο Μοντεβιδέο της Ουρουγουάης. Άρθρ.1.-1.Ιδρύεται Πρεσβεία της Ελλάδας στο Μοντεβιδέο της Ουρουγουάης. 2.Στον πίνακα Α΄ του άρθρ. 154 του Νόμ. 419/1976 (ΦΕΚ 221) προστίθεται η εξής διπλωματική αρχή με την κατωτέρω σύνθεση σε προσωπικό: Πρεσβεία Μοντεβιδέο Ουρουγουάης. Η οργανική σύνθεση του προσωπικού της Πρεσβείας αυτής είναι η εξής: πρέσβης, γραμματέας πρεσβείας Α΄ή Β΄ τάξης, διοικητικός υπάλληλος γενικών καθηκόντων, δύο διοικητικοί γραμματείς, τεχνικός επικοινωνιών, ιδιαίτερος γραμματέας πρέσβη, μεταφραστής, τρεις θέσεις βοηθητικού προσωπικού, οδηγός, φύλακαςθυρωρός. Άρθρ.2.-Στις οργανικές θέσεις του προσωπικού του Υπουργείου Εξωτερικών προστίθενται οι ακόλουθες: Μία (1) θέση Πληρεξουσίου Υπουργού Β΄ ή Α΄ τάξης. Μία (1) θέση γραμματέα Πρεσβείας Α΄ τάξης. Μία (1) θέση του διοικητικού κλάδου γενικών καθηκόντων με βαθμό γραμματέα Β΄ ή Α΄ τάξης. 2 θέσεις του κλάδου διοικητικών γραμματέων. Μία (1) θέση του κλάδου τεχνικών επικοινωνιών, με βαθμό γραμματέα Β΄ ή Α΄ τάξης. Μία (1) θέση ιδιαίτερου γραμματέα της Εξωτερικής Υπηρεσίας. Μία (1) θέση μεταφραστή της Εξωτερικής Υπηρεσίας. 3 θέσεις βοηθητικού προσωπικού της Εξωτερικής Υπηρεσίας. Μία (1) θέση οδηγού της Εξωτερικής Υπηρεσίας. Μία (1) θέση φύλακα-θυρωρού της Εξωτερικής Υπηρεσίας. Άρθρ.3.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. 